ജി.എം.വി.എച്ച്.എസ്‌.എസ്‌.ഗേൾസ്, തൃശ്ശൂർ

തൃശ്ശൂർ പട്ടണത്തിൽ ചെമ്പൂക്കാവ് പാലസ് റോഡിൽ സ്ഥിതി ചെയ്യുന്ന ഒരു മലയാള മീഡിയം സർക്കാർ വിദ്യാലയമാണ് ജി.എം.വി.എച്ച്.എസ്‌.എസ്‌.ഗേൾസ്, തൃശ്ശൂർ.  ഇത് തൃശ്ശൂർ മോഡൽ ഗേൾസ് സ്കൂൾ എന്നും അറിയപ്പെടുന്നു. 1889 ജൂൺ 1ന് ഈ സ്ഥാപിതമായ ഈ സ്കൂൾ ജില്ലയിൽ പെൺകുട്ടികൾക്കായി പണിത  ആദ്യത്തെ സ്കൂൾ കൂടിയാണ്. തൃശ്ശൂർ സ്വരാജ് റൗണ്ടിൽ, നെഹ്‌റു പാർക്കിന് എതിർവശമായും സ്വപ്ന തിയേറ്ററിന് വലതു വശമായും ഈ സ്കൂളിലേക്ക് പ്രവേശിക്കുവാൻ ഒരു വാതിൽ കൂടിയുണ്ട്.

ഈ സ്കൂൾ അങ്കണത്തിൽ തന്നെയാണ് ശ്രീരാമവർമ്മ കോളേജ് ഓഫ് മ്യൂസിക് ആൻഡ് പെർഫോമിംഗ് ആർട്സ് (പഴയ എസ്‌.ആർ.വി. മ്യൂസിക് സ്കൂൾ) എന്ന ഗവ.മ്യൂസിക് കോളേജും പ്രവർത്തിക്കുന്നത്. മുൻപ്, ഈ സ്ഥാപനം സ്കൂൾ തലത്തിലായിരുന്നപ്പോൾ മോഡൽ ഗേൾസ് സ്കൂളിന്റെ നടത്തിപ്പിൻക്കീഴിലായിരുന്നു പ്രവർത്തിച്ചിരുന്നത്. രണ്ടിന്റെയും പ്രധാനാധ്യാപകനും ഒരാളായിരുന്നു.

ചരിത്രം
1889-ൽ, അന്നത്തെ കൊച്ചി രാജാവായിരുന്ന കേരള വർമ്മ അഞ്ചാമൻ വിക്ടോറിയ രാജ്ഞിയുടെ നാമധേയത്തിൽ തൃശ്ശൂർ റെയിൽവേ സ്റ്റേഷന്റെ സമീപമാണ് ഈ സ്കൂൾ ആദ്യം തുടങ്ങിയത്. സ്വാതന്ത്ര്യാനന്തരം സ്‌കൂളിന്റെ പേര് മോഡൽ ഗേൾസ് സ്കൂൾ എന്നാക്കി മാറ്റി.

പാഠ്യപദ്ധതികൾ
എൽ.പി, ഹൈസ്കൂൾ, ഹയർ സെക്കന്ററി സ്കൂൾ, വൊക്കേഷണൽ ഹയർ സെക്കന്ററി സ്കൂൾ

ഭൗതികസൗകര്യങ്ങൾ
ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്. വി.എച്ച്.എസ്.ഇ.സെക്ഷനിൽ പ്രൊഡൿഷന് കം ട്രയിനിങ് സെന്റർ സി.ബി.പി.എം-ന്റെ ഭാഗമായി  പ്രവർത്തിച്ചു വരുന്നു. പ്രത്യേക പരിഗണന അര്ഹിക്കുന്ന കുട്ടികൾക്ക് റിസോഴ്സ് ടീച്ചറുടെ സേവനം ലഭ്യമാണ്.

പാഠ്യേതര പ്രവർത്തനങ്ങൾ
സ്കൗട്ട് & ഗൈഡ്സ്
ബൂട്ടിപാ൪ല൪
ബാന്റ് ട്രൂപ്പ്
ക്ലാസ് മാഗസിൻ
വിദ്യാരംഗം കലാ സാഹിത്യ വേദി
ക്ലബ്ബ് പ്രവർത്തനങ്ങൾ
ഇക്കൊ ക്ലബ്ബ്

അവലംബം

പുറമെനിന്നുള്ള കണ്ണികൾ
ഫേസ്ബുക്
GMVHSS FOR GIRLS THRISSUR
Gmvhss For Girls Thrissur School 
GMVHSS FOR GIRLS THRISSUR

വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
വർഗ്ഗം:തൃശ്ശൂർ വിദ്യാഭ്യാസ ജില്ലയിലെ വിദ്യാലയങ്ങൾ